CELEX: 62020TN0529
Language: ro
Date: 2020-08-21 00:00:00
Title: Cauza T-529/20: Acțiune introdusă la 21 august 2020 – LR/BEI

12.10.2020   
            
            
               RO
            
            
               Jurnalul Oficial al Uniunii Europene
            
            
               C 339/30
            
         
      Acțiune introdusă la 21 august 2020 – LR/BEI
      (Cauza T-529/20)
      (2020/C 339/38)
      Limba de procedură: spaniola
      
         Părțile
      
      
         Reclamant: LR (reprezentant: Á. Gómez de la Cruz Pérez, avocat)
      
         Pârâtă: Banca Europeană de Investiții
      
         Concluziile
      
      Reclamantul solicită Tribunalului:
      
                  —
               
               
                  anularea deciziei pârâtei din 9 ianuarie 2020 de respingere a cererii reclamantului de plată a indemnizației de reinstalare cu ocazia mutării centrului intereselor sale la momentul încetării raportului contractual de muncă cu pârâta, precum şi a deciziei din 15 mai 2020 de respingere a reclamației administrative formulate de reclamant la 19 februarie împotriva deciziei pârâtei din 9 ianuarie 2020;
               
            
                  —
               
               
                  anularea deciziei pârâtei din 15 mai 2020 de respingere a cererii reclamantului din 19 februarie 2020 de acordare a dreptului la indemnizația de reinstalare dacă Tribunalul Uniunii Europene sau Curtea de Justiție a Uniunii Europene recunosc acest drept reclamanților în cauza T-387/19, DF şi DG/BEI.
               
            
                  —
               
               
                  obligarea pârâtei la plata indemnizației de reinstalare, plus dobânzi moratorii calculate la rata Băncii Centrale Europene majorată cu două puncte, până la plata în întregime a indemnizației.
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă cinci motive.
      
                  1.
               
               
                  Primul motiv întemeiat pe o eroare de drept vădită.
                  
                              —
                           
                           
                              Se susține în acest sens că noua interpretare, cu începere din anul 2017, a excepției prevăzute la articolul 13.1 din dispozițiile administrative ale BEI conține o eroare de drept evidentă şi contravine propriilor acte ale BEI.
                           
                        
            
                  2.
               
               
                  Al doilea motiv întemeiat pe încălcarea obligației de consultare a reprezentaților personalului.
                  
                              —
                           
                           
                              Se invocă în acest sens că noua interpretare echivalează cu un proces legislativ închis adoptat de un organ necompetent fără condiţii de formă şi de procedură, astfel încât nu a fost consultat Comitetul de personal.
                           
                        
            
                  3.
               
               
                  Al treilea motiv întemeiat pe încălcarea principiilor proporționalității, a drepturilor dobândite, a încrederii legitime şi a lipsei unui regim tranzitoriu.
               
            
                  4.
               
               
                  Al patrulea motiv întemeiat pe încălcarea principiului nediscriminării.
               
            
                  5.
               
               
                  Al cincilea motiv întemeiat pe încălcarea obligației de diligenţă şi a principiului bunei administrări.